คลังรายงานกระตุ้นศก.ไหลลื่นมาก
คลังรายงานมาตรการกระตุ้นเศรษฐกิจเร่งด่วนไหลลื่น
26 ม.ค. 2559

คลังรายงานมาตรการกระตุ้นเศรษฐกิจเร่งด่วนไหลลื่น
กระทรวงการคลังได้รายงานความคืบหน้ามาตรการกระตุ้นเศรษฐกิจระยะเร่งด่วนให้คณะกรรมการขับเคลื่อนมากระตุ้นเศรษฐกิจและการลงทุนของประเทศ โดยสินเชื่อดอกเบี้ยต่ำ (ซอฟต์โลน) เพื่อเป็นเงินทุนหมุนเวียนให้กับผู้ประกอบการเอสเอ็มอี วงเงินรวม 1.5 แสนล้านบาท วงเงินในส่วนแรก 1 แสนล้านบาท ได้ปล่อยกู้หมดไปตั้งแต่ปลายปี 2558 ทางด้านวงเงินเพิ่มเติมอีก 5 หมื่นล้านบาท ธนาคารออมสินได้อนุมัติไปแล้ว 3.92 หมื่นล้านบาท
สำหรับการปรับหลักเกณฑ์และเงื่อนไขการค้ำประกันสินเชื่อโครงการ PGS-5 วงเงิน 1 แสนล้านบาท ของบรรษัทประกันสินเชื่ออุตสาหกรรมขนาดย่อม (บสย.) มีการค้ำประกันไปแล้ว 4.72 หมื่นล้านบาท หรือ 47.2% มีผู้ประกอบการได้ค้ำประกัน 1.06 หมื่นราย
ด้านมาตรการสินเชื่อการคลังเพื่อกระตุ้นเศรษฐกิจภาคอสังหาริมทรัพย์ ที่ดำเนินการโดยธนาคารอาคาร สงเคราะห์ (ธอส.) ปล่อยกู้ดอกเบี้ยต่ำให้กับผู้มีรายได้น้อยวงเงิน 2.5 หมื่นล้าน บาท อนุมัติไปแล้ว 1.4 หมื่นล้านบาท